cyanic-selkie/wikianc huggingface dataset:
Thom Hell
Helland spilte inn sitt sjette studioalbum,SIX i The Lodge med Morten Martens som produsent i 2014. Hans sjuende studioalbum, Until This Blows Over høsten 2015 i Ocean Sound Recordings, også her med Morten Martens som produsent. De medvirkende på platen er Morten Martens (bass, vokal og synth), Gunnar Sæter (trommer og perkusjon) og Kjetil Grande samt Charlotte og Maren Wallevik (alle på vokal på låten «Everything is Happening so Fast»).
Høsten 2016 gav han ut sitt åttende studioalbum, Happy Rabbit. Thom Hell spilte de fleste instrumenter og produserte selv, sammen med Morten Martens. Platen ble godt mottatt i Storbritannia med blant annet 4/5 i The Guardian, The Independent og Mojo, samt 7/10 i Uncut.
Høsten 2019 kom han meget sterkt tilbake, nøyaktig 3 år etter sin siste albumutgivelse, med hele tre utgivelser på bare noen få måneder. Da kom først en utgivelse med instrumentalmusikk gjennom bandprosjektet Mister Mibbler med albumtittelen «Time is dust» i september, før Hell lanserte sitt niende soloalbum, «Straight to VHS» i oktober. Til sist kom juleplaten med den treffende tittelen «Julesanger», hvor Hell synger sanger han forbinder med jul på norsk og Sørlandsdialekt.
Sunndalsfjorden
Sunndalsfjorden er en fjord i Sunndal kommune i Møre og Romsdal. Fjorden er en fortsettelse av Tingvollfjorden, og går fra kommunegrensa ved Ballsneset inn til kommunesenteret Sunndalsøra. Noen ganger kalles begge fjordene under ett for Sunndalsfjorden. Den egentlige Sunndalsfjorden er 17 kilometer lang, mens lengden sammen med Tingvollfjorden er 55 kilometer.
På vestsida rundt halvveis inn i fjorden ligger Øksendalsbukta og Øksendalsøra, hvor Øksendalstunnelen går mot sørøst inn til Sunndalsøra. Tunnelen er en del av fylkesvei 62 som fortsetter videre nordover på vestsida av fjorden. På østsida av fjorden ligger bygda Oppdøl, hvor riksvei 70 kommer fra Ålvundeid og fortsetter inn fjorden til Sunndalsøra.
HIStory World Tour
HIStory World Tour er en turne av Michael Jackson. Den startet i Praha den 9. september 1996, og avsluttet på King Parks Stadium i Durban, Sør-Afrika den 16. oktober 1997.
Robert Campin
Robert Campin (født omkring 1375 i Tournai, død 24. april 1444 i Tournai) var en flamsk maler, knyttet til renessansen.
HIStory World Tour
Turneen inneholdt en konsert i Norge, den 19. august 1997.
Robert Campin
Campins verker, som innledningsvis bærer sterke drag av det franske bokmaleriet vitner gjennom den eksakte gjengivningen av den minste detalj om hans store iakttagelsesinstinkt. Dessuten kjennetegnes de av en streben mot plastisk utformede figurer og et forsøk på å gjengi en opplevet, ikke-matematisk utregnet dybde i romskildringen.
På grunn av disse fornyelser regnes Campin å være en av grunnleggerne av det eldre nederlandske maleriet. Hans mest berømte elev er Rogier van der Weyden, som i sin tur virket inspirerende på Campins bilder, hvilket man tydelig også kan avlese i dem.
Ute til lunch
Ute Til Lunch var et musikalsk prosjekt av Lars Kilevold og Torstein Bieler. Målet var å teste NRKs reklamegrenser og skape blest rundt reklamebyrået Ted Bates. Produsent bak platen var Birger Libell, sjef for Bates Film. Debutsinglen «Ute til lunsj» i 1987 ble spesialskrevet for Ted Bates og inneholdt reklame for alt fra Peppes Pizza og Manpower til banken DnC og Tiedemanns tobakk. Den gikk rett til topps på Ti i skuddet, solgte 15 000 eksemplarer og lå 14 uker på VG-lista. Det var dessuten den første norskspråklige rap-låten som ble gitt ut på plate; fem år før Ståle Stiil og sju år før Gatas Parlament. Prosjektet ble videreført med albumet «Dette er en kjempehit» (1988), som lå sju uker på VG-lista, fulgt opp av singlene «Gummi­sangen» (1988) og «Hagen ræpp» (1989) – med rap av Fremskrittspartiets Carl I. Hagen. Under navnet Betrand N sto Kilevold i 1998 bak nok et reklame-stunt, singlen «Varm & myk & rund», en reklame for Peppes Pizza, som fikk mye radiospilling. Debut-singlen inngår i dag i samlingen til musikkmuseet Rockheim.
Stormblåst
Det ble utgitt i 1996 av Cacophonous Records og gjenutgitt i 2001 av Century Media. Det er det siste albumet hvor alle sangene er på norsk og ikke engelsk. I november 2005 ble en nyinnspilt versjon utgitt. Det fjerde sporet, «Sorgens kammer», var plagiert nesten helt fra en sang av Tim Wright, originalt skrevet som tittelsangen til Amiga-spillet Agony.
Albumet ble spilt inn på nytt og gitt ut i 2005 med bonussporet «Avmaktslave».
Hasslö
Hasslö er et tettsted og en øy i Karlskrona kommune i Blekinge län i Sverige. I 2010 hadde tettstedet 1 628 innbyggere.
Hasslö er en gammel fiskerkommune med fiskehavnene Hallarna og Garpen. Det er også et lite, tidligere marineverft i Garpen, nå reparasjonsverksted for mindre fartøyer.
Hasslö har om lag 1 600 fastboende, og ytterligere 1 000 besøkende i sommermånedene. Øyen kalles ofte «Lille Hawaii» på grunn av klimaet og den store badeturismen fra Sverige, Tyskland og Danmark. Hasslö har bro til fastlandet og har utviklet seg til en pendlerforstad til Karlskrona. Likevel oppleves fraflytning, og mange av husene er idag sommerhus for hovedsakelig svenske hytteeiere.
Argarapp
Rubeus Hagrid
Stridslys
Stridslys (også kalt stridsbelysning eller blendingslys) er en form for belysning på militære kjøretøyer. Hensikten er å minske risikoen for å bli oppdaget under kjøring i mørket, men samtidig ha et minimum av belysning rundt kjøretøyet.
Det norske Forsvaret bruker små lamper på 20 Watt med en skjerm over hver foran på kjøretøyet, samt tre små lyspunkter for hvert baklys. To av lyspunktene på baklyset er kjørelys, og det siste er bremselys. Over en viss avstand smelter de to lyspunktene sammen til tilsynelatende ett punkt, og dette er med å gi kjøretøyet bak et pekepinn om avstanden.
Arne Garborgs vei (Oslo)
Arne Garborgs vei (1-31, 2-32) er en vei i bydel Østensjø. Den går fra Stordamveien og blir til en blindvei etter Solbergliveien.
Veien er oppkalt etter forfatteren Arne Garborg, og navnet ble vedtatt i 1954. Før dette het veien Hulda Garborgs vei, navngitt etter Arne Garborgs kone.
Stien Baas-Kaiser
I 1960- og 1970-årene var hun en av verdens beste skøyteløpere. I Deventer 1967 og Helsingfors 1968 vant hun allround-VM, og i OL i Grenoble fikk hun to bronsemedaljer. Under OL i Sapporo fire år senere vant hun gull på 3,000 meter og sølv på 1,500 meter.
Hennes onkel var den tidligere skøyteløperen Kees Broekman (1927–1992). Hun giftet seg med lærer Hisco Baas den 31. mars 1971, og endret derfor etternavn før sesongen 1971/72. Paret tok senere ut skilsmisse.
Ferdinand Kiefler
Ferdinand Kiefler (født 4. august 1913 i Wien, død 13. januar 1945 i Liblar ved Köln) var en østerriksk håndballspiller som deltok i de olympiske leker 1936 i Berlin.
FA-cupen 1936/37
FA-cupen 1936/37 var den 62. sesongen av den engelske FA-cupen. I finalen spilte Sunderland og Preston North End. Sunderland vant finalen 3–1.
Ferdinand Kiefler
Kiefler vant en olympisk sølvmedalje i håndball under OL 1936 i Berlin. Han var med på det østerrikske laget som kom på andreplass i håndballturneringen bak Tyskland. Det var første gang som håndball var olympisk sport. Seks lag deltok i turneringen som ble avviklet i perioden 6. og 14. august. Østerrike vant fire av fem kamper, i finalerunden som besto av fire lag, beseiret de Sveits med 11-6 og Ungarn med 11-7 og tapte kampen mot Tyskland med 6-10. Kiefler spilte fire kamper i OL-turneringen.
Advokat med møterett for Høyesterett
En advokat med møterett for Høyesterett er den som har fått tillatelse til å føre saker for Norges Høyesterett, som krever at han eller hun består en prøve som består i å føre to muntlige saker for denne domstolen. Ordningen forsikrer Høyesterett om at prosessfullmektigene er kompetente, siden den behandler prinsipielt viktige saker, hvor avgjørelsene vil kunne få betydning langt utover den konkrete saken.
Den som ikke har slik møterett, kan etter særskilt søknad likevel få tillatelse til å møte som prosessfullmektig for Høyesterett. Den som har fått slik møterett, benevner ofte seg selv som «advokat med møterett for Høyesterett», eller «advokat (H)».
I desember 2010 var det over 400 advokater i Norge som hadde møterett for Høyesterett.
Høyesterettsadvokat
Frem til 1978 kunne en advokat som hadde møterett for Høyesterett kalle seg høyesterettsadvokat (forkortet h.r.advokat).
Frem til en lovendring i 1857 var det kun advokater som ble tilkalt av regjeringen som kunne føre en prøvesak for Høyesterett. Frem til de siste årene av 1800-tallet fantes det ganske få høyesterettsadvokater. F.eks. ble det mellom opprettelsen av Norges Høyesterett i 1815 og 1850 kun utnevnt 25 høyesterettsadvokater; ved utgangen av 1800-tallet hadde det totale antallet høyesterettsadvokater i hele århundret passert 200, hvorav over halvparten hadde bestått prøven («advokaturen») i løpet av 1880- og 1890-årene.
I 1985 ba Den norske advokatforenings representantskap sine medlemmer om ikke å bruke tittelen høyesterettsadvokat.
Kvinnelige høyesterettsadvokater
Den første kvinnen som ble høyesterettsadvokat var Elise Sem i 1912, den andre var Sigrid Stray i 1929 og den tredje var Signe Marie Stray Ryssdal i 1960.
Fylkesvei 5060
Fylkesveg 5060 går mellom Sagvåg og Løning i Stord kommune.
Gabrielle Kielland
Gabrielle Solem Kielland (født 27. april 1945 i Oslo) er utdannet ved SHKS i perioden 1962–66. I tillegg til å arbeide med litografi og monotypi jobber hun mye med kull og akryl på lerret.
Kielland sammen med sønnen Nikolai Berg var årets Peer Gynt-kunstnere i 2011, med utstilling i Peer Gynt-huset på Vinstra.
Ignaz Neumark
Ignaz Neumark (født 27. juli 1888, død 9. februar 1959) var en polsk dirigent av jødisk herkomst. I 1919 ble han den første dirigenten i det nystartede Filharmonisk Selskaps Orkester, senere kjent som Oslo-Filharmonien. Dirigentrollen delte han med Georg Schnéevoigt og Johan Halvorsen fram til 1921.
Ooststellingwerf
Ooststellingwerf er en kommune i den nederlandske provinsen Friesland. I Ooststellingwerf og området rundt snakkes det stellingwerfsk, et regionale språk med røtter i nedersaksisk og som er i slekt med blant annet drentsk og sallandsk.
Thietmar av Merseburg
Thietmar (født 25. juli 975, død 1. desember 1018), også Dietmar, var en tysk historieskriver på de saksiske keisernes tid. Han var biskop av Merseburg.
Oppsummering
Han ble født som sønn av grev Siegfried av Walbeck, som var i slekt med de tyske keiserne. Han ble utdannet ved det keiserlige stiftet i Quedlinburg og i klosteret i Magdeburg. Han ble prost i år 1002 for klosteret Walbeck, som hans bestefar hadde stiftet.
I 1009 ble han biskop av bispedømmet Merseburg, som keiser Heinrich II hadde gjenopprettet fem år tidligere. Han døde i 1018 og er begravet i katedralen der.
Historiker
Mellom 1012 og 1018 skrev han en krønike i åtte bind på latin, i dag kjent som Thietmari Merseburgensis episcopi Chronicon. Den omfatter tiden mellom 908 og 1018, og forteller om Merseburgs, Sachsens, Polens og sorbernes historie. I tillegg inneholder den verdifulle opplysninger om det tyske rikets og Nordens tidlige historie. Thietmar er velinformert om sin egen samtid, oppfattes som sannhetssøkende og omhyggelig. For den tidligste perioden støttet han seg til Widikund av Corveys Res gestae Saxonicae, Annales Quedlinburgenses, samt andre kilder. Beretningen om den sene perioden bygget hovedsakelig på hans egne erfaringer.
Deler av det originale manuskriptet er bevart, og viser at Thietmar fortsatte å gjøre tilføyelser og korreksjoner i teksten etter han hadde ferdigskrevet den. Det betyr også at komposisjonen og den latinske stilen ikke er av særlig høy standard. Han skjelnet heller ikke alltid mellom viktige og mindre viktige begivenheter, men tok med all informasjon han tilsynelatende har hatt adgang til. Krøniken regnes ikke desto mindre som en fremragende kilde til Sachsens historie i siste halvdel av 900-tallet og begynnelsen av 1000-tallet. Hovedvekten ligger på hans eget bispedømme Merseburgs historie, men krigene mot venderne og polakkene fyller også store deler.
Det originale manuskriptet til krøniken ble i 1570 overført til Dresden, Sachsens hovedstad. Bombingen av Dresden under andre verdenskrig førte til at krøniken ble alvorlig skadet, og kun noen få folier forble intakte. I 1905 hadde L. Schmidt utgitt en komplett faksimile utgave av verket.
14. november
14. november er den 318. dagen i året og den 319. i skuddår. Det er 47 dager igjen av året.
Dødsfall
Se flere som døde 14. november i Kategori:Dødsfall 14. november.
José Eibenschütz
Alexander Joseph «José» Eibenschütz (født 8. januar 1872 i Frankfurt am Main, Tyskland, død 27. november 1952 i Sylzhayn, Harz i daværende DDR) var en tysk dirigent. Han var dirigent for Filharmonisk Selskaps Orkester (Oslo-Filharmonien) fra 1921 til 1927. Deretter dirigerte han orkesteret til Nordische Rundfunk AG i Tyskland frem til han emigrerte til USA i 1934 på grunn av sin jødiske bakgrunn. Etter krigen returnerte han først til Norge og deretter til Tyskland.
Fylkesvei 5046
Frem til 2019 hadde veien betegnelsen fylkesvei 59 (Hordaland).
Tønsbergregionen
Tønsbergregionen er en byregion og et distrikt i Vestfold og Telemark fylke, og er fylkets største byregion etter folketall, lokalisert omkring byen Tønsberg. Regionen har en befolkning på 132 936 innbyggere per 1. januar 2020.
Regionen har til sammen en størrelse på 933 km² og 135 073 innbyggere (1. januar 2020). Tettstedet Tønsberg (52 419 innbyggere) er motoren i regionen. De fire byene i distriktet er Holmestrand, Horten, Tønsberg og Åsgårdstrand.
Området omgir blant annet Nøtterøy og Tjøme og store deler av Ytre Vestfold, og omfatter i tillegg de mindre landskapene Sem og Ramnes.
Regionen er folkerik og regnes vanligvis til å bestå av kommunene:
Distrikt, regionråd og byregion
Tønsbergregionen er et begrep som omfatter forskjellige regionale enheter som defineres på forskjellige måter.
Distriktet
Tønsbergregionen er et distrikt som tar utgangspunkt i Jarlsberg fogderi som var en videreutvikling av Jarlsberg Grevskap når grevskapet ble avviklet i 1821. Distriktet består av følgende kommuner:
Regionrådet og næringsregionen
Tønsbergregionen, kjent som Regionrådet for Vestfoldkommuner, er både en næringsregion og et regionråd som omfatter følgende kommuner:
Byregion
Tønsbergregionen som byregion ble definert av regjeringen i storbymeldingen til Stortinget (2002–2003). I meldingen til Stortinget ble Norge delt inn i èn storbyregion og 15 byregioner, åtte på Østlandet og åtte utenfor Østlandet. De åtte på Østlandet danner en geografisk sammenhengende helhet. De åtte byregionene utenfor Østlandet er alle geografisk frittstående. Alle byregionene er definert ved en bykommune som senter og med et utvalg omlandskommuner rundt. Drammens- og Mosseregionen er en del av Oslo-regionen, mens de andre byregionene langs Oslofjorden pluss Mjøsbyene i utgangspunktet ikke har en slik relasjon.
Byregionen er en de tre byregionene i Vestfold og ble definert med bykommunen Tønsberg som senter og med et utvalg omlandskommuner rundt. I storbymeldingen besto byregionen av kommunene: Andebu, Horten, Nøtterøy, Re, Stokke, Tjøme og Tønsberg. I dag så regnes de følgende kommunene som en del av byregionen:
Kommunestruktur
Tønsbergregionen er inndelt i 4 kommuner per 1. januar 2020:
Kardiotokografi
Kardiotokografi (CTG, etter engelsk cardiotocography) er en teknisk undersøkelse til bruk i svangerskap og fødsel som registrerer fosterhjerteaktivitet (kardio-) og livmorsammentrekninger (-toko).
Under fødsel
CTG benyttes under fødsel dersom man behøver kontinuerlig overvåking av fosterets hjerteaktivitet.
CTG registrerer også riaktivitet under fødsel. Dersom det er for få eller for svake rier kan de stimuleres med oksytocin. For kraftige rier kan også behandles medikamentelt.
Skipssetning
Skipssetning, skipformet gravanlegg hvor runde stein er lagt ut i form av konturen av et skip sett ovenfra. Denne gravformen forekommer i jernalderen i Norden, ikke minst i senere jernalder og vikingtiden (400-1050 e.Kr).
Kardiotokografi
Før fødsel
CTG kan i spesielle tilfeller benyttes før fødsel for å undersøke fosterets tilstand. Det kalles antenatal CTG, "non-stresstest" eller sparketest. Eksempler på tilfeller der slik testing er nødvendig er veksthemming hos fosteret, sykdom hos mor, risiko for anemi hos fosteret, flerlingsvangerskap, overtidighet eller prematur vannavgang.
Skipssetning
Kjente skipssetninger inkluderer Lindholm Høje og Klebæk Høje i Jylland, Danmark, Ales stener i Kåseberga (Österlän) og Hjortahammar (Blekinge) i Sverige, og Istrehågan i Norge.
Kardiotokografi
Før fødsel
Ved en normal antenatal CTG av minst 20 minutters varighet vil man se at fosteret har forbigående episoder med økt puls (se under akselerasjoner). Det tyder på at fosteret har det bra. Noen ganger må fosteret vekkes ved berøring eller vibroakustisk stimulering for at testen lar seg gjennomføre.
Antenatal CTG registrerer også normale, svake livmorsammentrekninger som ikke alltid merkes av mor. En medisinsk undersøkelse vil se om disse kontraksjonene har innvirkning på fosterets hjerteaktivitet. Noen ganger er det nødvendig å kunstig stimulere livmoraktivitet ved hjelp av oksytocin.
En unormal CTG-registrering vil føre til videre utredning av bakenforliggende årsaker.
Tolkning
Norsk gynekologisk forening anbefaler at CTG tolkes etter FIGO sine retningslinjer. Fosterets hjerteaksjon ligger normalt mellom 110 og 150 slag per minutt. Det skal normalt være en viss variasjon som gjør at CTG-kurven ser taggete ut. Det kalles variabilitet. Fosterets puls skal også øke når fosteret beveger seg. Ved oksygenmangel forandrer mønsteret til hjerteaksjonen og dermed utseendet til CTG-kurven seg.
Variabilitet
Nedsatt variabilitet er ikke unormalt i kortere perioder når fosteret sover. En antenatal CTG-registrering må derfor være av en viss lengde for at man ikke skal mistolke registreringen. Ved behov vekkes fosteret med vibroakustisk stimulering.
Basalfrekvens
Basalfrekvens defineres som fosterhjertets snittfrekvens målt over minst 10 minutter, der man ser bort fra akselerasjoner og deselerasjoner. Normalt skal denne ligge mellom 110 og 160 slag i minuttet. Hjertefrekvens på over 170 defineres som uttalt takykardi, og frekvens lavere enn 100 som uttalt bradykardi. Takykardi kan være et tegn på oksygenmangel hos fosteret, men sees også ved mye fosterbevegelser, prematuritet, medfødt hjertefeil, feber hos mor, blødning hos mor, bivirkning av enkelte medikamenter med mer. Bradykardi kan oppstå ved oksygenmangel hos fosteret, eller ved unormalt sterk livmoraktivitet, lavt blodtrykk hos mor, eller det kan forekomme uten noen spesiell årsak.
Akselerasjoner
Akselerasjoner defineres som frekvensøkning fra basalfrekvens på minst 15 slag og med varighet i minst 15 sekunder. En akselerasjon sees som uttrykk for et velfungerende hjerte og nervesystem, og er derfor et viktig tegn på at fosteret har det bra.
Sporadiske akselerasjoner utløses av fosterbevegelser, mens periodiske akselerasjoner utløses av livmorsammentrekninger. Et foster som beveger seg mye under en CTG-registrering, kan utløse en serie av akselerasjoner som til sammen varer i flere minutter, og dette kan gjøre det vanskelig å bedømme basalfrekvens. Serier av akselerasjoner kan også utløses av livmorsammentrekninger. For å få en brukbar CTG-registrering må registreringen vare lenge nok til at slike faser kan passere, og basalfrekvens kan bedømmes.
Isle of Man Steam Packet Company
Isle of Man Steam Packet Company (mansk: Sheshaght Phaggad Bree Ellan Vannin) er det eldste kontinuerlig operative ferge- og passasjererselskap i verden, og feiret sitt 175-årsjubileum i 2005.
Kardiotokografi
Akselerasjoner
Sporadiske akselerasjoner kan også utløses ved manipulasjon av livmor eller foster, smertereaksjon hos foster ved påsetting av skalpelektrode eller blodprøvetaking, vekkingsforsøk med ulike stimuli som for eksempel vibroakustisk stimulering, med mer.
Kalajoki
Kalajoki er en by og kommune i landskapet Norra Österbotten i Finland. Kommunen har cirka 12 500 innbyggere og et areal på 928,73 km². Kalajoki er en finskspråklig kommune som grenser til kommunene Pyhäjoki i nord, Merijärvi i nordøst, Alavieska og Ylivieska i øst, Sievi i sørøst og Karleby og Kannus i sør. I vest har kommunen grense mot Bottenvika.
Kardiotokografi
Deselerasjoner
En deselerasjon er en kortvarig bradykardi av varighet under 2 minutter. Den ses nesten bestandig i sammenheng med en livmorsammentrekning, og oppstår av ulike årsaker.
Isle of Man Steam Packet Company
Selskapet frakter gods, passasjerer og motorfartøyer mellom havnene i Douglas og fire havner i Storbritannia og Irland. Steam Packet Company er eid av Macquarie Bank, en investeringsbank i Australia.
Kalajoki
Den 1. januar 2010 ble Himango kommune slått sammen med Kalajoki.
Kardiotokografi
Deselerasjoner
Deselerasjoner klassifiseres i uniforme (tidlige og sene) og variable. De ulike typene skilles fra hverandre basert på utseende og sammenheng i tid med livmorsammentrekninger.
Isle of Man Steam Packet Company
Selskapet startet på Man, som navnet antyder, i 1830 ettersom Man på det tidspunkt hadde en meget uregelmessig skipstrafikk og kunne være isolert i ukevis. Folket på Man følte at det var vesentlig at de hadde deres egen dedikerte trafikktjeneste. Et møte i Douglas i 1829 ble det dannet en komite som utredet kostnadene av et dampskip. Den 30. juni 1830 ble selskapet Isle of Man Steam Packet Company dannet da et nytt skip, Mona’s Isle, ble bygget for en kostnad av 7 250 pund, og seilte fra Douglas til Liverpool på sin første tur. Siden da har selskapet forsøkt å holde på sine prinsipper om å tjene Man og dets folk med dedikert og pålitelige tjenester.
Nåværende ruter
Steam Packet Company opererer følgende ruter:
Kardiotokografi
Uniforme deselerasjoner
Uniforme deselerasjoner har vanligvis en myk start og avslutning som gir et rundt utseende. Dypet av deselerasjonen er ofte korrelert til styrken på livmorsammentrekningen. Uniforme deselerasjoner har sjelden tilknytning til en akselerasjon. De deles inn i deres forhold i tid til livmorsammentrekning. Starter deselerasjonen tidlig i en sammentrekning, kalles den tidlig. Starter den sent, kalles den sen.
Tidlige deselerasjoner opphører samtidig som livmorsammentrekningen. De skyldes oftest at omgivende vev trykker på fosterhodet under livmorsammentrekningen. Det påvirker blodstrømmen i fosterets hjerne, og det utløses en refleks som senker hjertefrekvensen til sammentrekningen er over. Tidlige deselerasjoner anses som godartete.
Sene deselerasjoner starter når sammentrekningen er på topp eller kort tid etter, og blir værende en viss tid selv etter at sammentrekningen er over. De er potensielt alvorlige, fordi de kan tyde på oksygenmangel hos fosteret. Det er nødvendig å samtidig vurdere akselerasjoner, variabilitet og basalfrekvens, og dersom disse er normale, er det et godt tegn. Foreligger tegn på takykardi og nedsatt variabilitet, bør forløsning skje omgående.
Variable deselerasjoner
Variable deselerasjoner er den vanligste form for deselerasjoner under fødsel. De forekommer både hos friske fostre og hos fostre som har oksygenmangel. De kan være vanskelige å tolke, og må tolkes i sammenheng med basalfrekvens og variabilitet. Leieforandring hos mor kan virke inn på variable deselerasjoner.
Kombinerte deselerasjoner
En kombinert deselerasjon er en kombinasjon av en tidlig eller variabel og en sen deselerasjon. De kan tyde på abnorm livmoraktivitet, som ved overdreven effekt av oksytocin i forbindelse med ristimulering.
Livmoraktivitet
Tokografi er den delen av kardiotokografi som registrerer livmorsammentrekninger. Sammentrekningene fremkommer som en egen kurve der man kan avlese intensitet (målt i mmHg), frekvens, varighet, basaltonus og utseende. Utseendet har stor betydning, i det en normal ri vil starte fra basaltonus, øke raskt i intensitet, ha et rundet utseende ved kontraksjonstoppen og deretter raskt synke til basaltonus.
Betydning i klinisk praksis
Tolkning av CTG er et viktig hjelpemiddel ved vurdering av fosterets tilstand. Håndtering av en risikofødsel bestemmes i stor grad ut fra CTG, blodprøver fra fosteret (pH og laktat) og analyse av fosterets EKG (STAN). En metaanalyse av 13 studier der fødende kvinner enten ble lyttet på regelmessig med jordmorstetoskop (føtoskop) eller kontinuerlig overvåket med CTG, viste at CTG-overvåking ga mindre forekomst av kramper hos det nyfødte barnet, men ingen effekt på sykdom eller dødelighet. Andre studier har vist at CTG-registrering kan bidra til lavere dødelighet hos det nyfødte barnet. CTG-overvåking gir økt antall operative forløsninger, det vil si keisersnitt eller forløsning med tang eller vakuum, som utgjør en viss risiko for helsen til mor og barn.
Russland i Junior Eurovision Song Contest
Russland debuterte i Junior Eurovision Song Contest i 2005 i Hasselt i Belgia, med sangen «Doroga k solntsu», framført på russisk av Vladislav Krutskikh. Bidragene blir valgt gjennom en nasjonal finale, arrangert av den russiske kringkasteren Rossija 1, med unntak i 2014, da bidraget ble valgt internt.
Russland har vunnet Junior Eurovision Song Contest to ganger. Første gangen Russland vant, var i 2006, vant Russland med sangen «», framført på russisk av Tolmatsjovy-søstrene. Dette var Russland sin første seier i en Eurovision-konkurranse. Elleve år senere, i 2017, kom landets andre seier, da vant med sangen «».
Jekaterina Rjabova ble den første sangeren til å delta i Junior Eurovision Song Contest to ganger, da hun deltok i 2009 og 2011. Lerika ble den første til å delta to år på rad, men for to forskjellige land. I 2011, deltok hun for Moldova og i 2012 for Russland.
Deltakere
Merk at navn og titler er transkribert fra russisk-kyrillisk i henhold til Språkrådets anbefalinger. Navnene vil derfor være stavet annerledes enn på engelsk.
Oaxaca
Navnet Oaxaca (utt: Åaháka) er avledet av nahuatl Huaxyacac, som refererer til cochinille, et tre som produserer rødfarge.
Geografi
Fjellkjedene Østlige Sierra Madre, Sydlige Sierra Madre og den tversgående Sierra Atravesada møtes i Oaxaca, og spesielt i nordvest er det høye fjell. Midt i Oaxaca, ved hovedstaden Oaxaca by ligger Valles centrales, sentraldalene, i ca. 1500 meters høyde. Mot øst har Oaxaca del av det varme, fuktige lavlandet Istmo de Tehuantepec, det smale eidet mellom Mexico-golfen og Stillehavet som utgjør Mexicos smale «midje».
Klima
Høydeforskjellene gjør at klimaet er svært variert i Oaxaca. De høyeste fjellene er snøkledde om vinteren, mens kysten og Tehuantepec-eidet har et varmt og fuktig klima. I sentraldalene er klimaet svært behagelig, med lite nedbør og temperaturer som sjelden overstiger 30 grader.
Historie
Det har bodd mennesker i Oaxaca i 11 000 år. Et mer avansert jordbrukssamfunn utviklet seg rundt 1200 før Kristus i sentraldalene i Oaxaca. Her utviklet også zapotek-høykulturen seg i området i tida 900 til 1300. Dette var en av Mesoamerikas viktigste høykulturer, og hadde sitt sentrum i Monte Albán, som fungerte som politisk og seremonielt sentrum.
Etter påtrykk fra mixtec-kulturen gikk zapotek-kulturen under i sentraldalene ca. år 1300. Mixtekerne overtok Monte Albán og mange av kulturtrekkene til zapotekerne, men ble selv erobret på 1400-tallet av aztekerne. Lenger øst, ved Tehuantepec-eidet, holdt derimot zapotekerne ut, og klarte å slå tilbake et angrep fra aztekerne i 1496.
Etter frigjøringen fra Spania har Oaxaca fostret viktige politiske størrelser. Benito Juárez, Mexicos store reformator ved midten av 1800-tallet, var en zapotek født i en landsby nær Oaxaca by. Diktatoren Porfirio Diaz var også fra Oaxaca. Den sterke undertrykkingen av urfolket under Diaz' styre fram til 1910 gjorde motstanden mot det bestående ekstra sterkt i Oaxaca, og i 1913 tok en gruppe lokale opprørsledere, kalt «jefes serranos» (sjefer fra åsene) makta i Oaxaca, og isolerte delstaten fra resten av landet. Oaxaca by gikk tapt for dem i 1916, men motstanden varte fram til 1920.
Økonomi
Oaxaca er en av Mexicos fattigste stater, og jordbruk er svært viktig. Det dyrkes sukkerrør, lime, appelsiner, alfalfa, mais, avokado, ananas, ris, melon, vannmelon, agave og tobakk. Turismen er også viktig, både til sentraldalene og til badesteder på kysten. Steder som Puerto Escondido og Puerto Angel har mer og mindre grodd opp av seg selv, mens Bahías de Huatulco lenger øst er et gigantisk utbyggingsprosjekt som skal bringe økt aktivitet til en svært avsides del av Mexico.
Politikk
Oaxaca er delt inn i 570 kommuner. Delstaten er en bastion for partiet PRI, det institusjonelle revolusjonspartiet, som hadde makten i Mexico fra 1920 til 2000 og igjen fra 2012.
Befolkning
Urfolket i Oaxaca utgjør minst en million mennesker, og minst 14 ulike etno-språklige grupper er representert. Fra sentraldalene mot øst bor minst en halv million zapotekere, mens det bor omtrent like mange mixtekere fra sentraldalene og vestover. I fjellet i nord bor det over 100 000 mazatekere, mens Mixe-nasjonen fra fjellene i nordøst teller ca. 80 000 mennesker.
Kultur
Regionen er kjent for sitt håndverk. Innen keramikk lages det for eksempel svart og grønn keramikk uten hjelp av dreiehjul. Alebrijes er figurer skåret i tre og malt i strålende farger. Vevde klær, tepper, belter og duker i sterke farger er en annen spesialitet, likesom smijern og figurer i blikk.
Manihiki
Øya er en atoll, og består av 40 småøyer rundt en ca. 4 km bred lagune.
Oaxaca
Kultur
Folkedans har dype tradisjoner i Oaxaca, og staten oppviser en stor variasjon. La Güelagetza er Oaxacas svar på landskappleiken, og feires to mandager etter 16. juli. Dette er et fyrverkeri i folkedrakter og folkedans, og har røtter tilbake til førkristen tid.
Manihiki
Øya kalles ofte «perleøya» på grunn av sine forekomster av sorte perler. Østersene hører naturlig til her, og trives i det rene vannet.
Øya trekker også mange turister, bl.a. for dykking. Her finnes et rikt undervannsliv med fargerike fisker og flotte koraller.
Oaxaca
Kjøkken
Oaxaca har et av de mest spennende kjøkkener i hele Mexico. Tamales er like populært til frokost her som i resten av Mexico, men her pakker man maisdeigen inn i bananblader og ikke i maisblader. Moles er chilisauser til å ha over svinekjøtt eller fugl, den røde er smaksatt med tomat, den svarte med sjokolade og den gule med karve. Osten queso oaxaqueño er hard og trådete, og smakssetter mange retter. Chapulines, gresshopper, er en prekolumbiansk, proteinrik spesialitet.
Manihiki
Manihiki befinner seg på toppen av et 4 000 m høyt undervannsfjell. Tradisjonelt har øya vært en viktig kilde til mat for naboøya Rakahanga, ved at innbyggerne herfra har kommet til Manihiki dersom de selv har lite mat, slik at naturressursene får fornyet seg. Denne reisingen førte til tap av menneskeliv, og ble forbudt av misjonærer i 1852. Etter dette har befolkningen på disse to øyene vært delt.
Oaxaca
Interessant i Oaxaca
Oaxaca er en av Mexicos mest fargerike og kulturelt rike delstater. De mange blomstrende kulturene har etterlatt arkeologiske steder som Monte Albán, et anlegg med pyramider og store seremoniplasser. Ruinene i Mitla er fra et senere stadium. Oaxaca by imponerer med sitt velbevarte sentrum fra kolonitida, med en mengde kirker, klostre, palasser og hus, og har en livlig atmosfære og fine markeder for håndverk. I fjellene ligger det en rekke befestede klostre fra den aller tidligste kolonitiden. I relativ avstand til dette ligger de avslappede strandstedene langs kysten. Puerto Escondido er et langhåret surfeparadis, mens Bahías de Huatulco er et miljøvennlig, smakfullt utbygd område av luksushoteller beregnet på rike gjester fra nord. Hierve el Agua er helt spesielle steinformasjoner.
Manihiki
Polynesierne har trolig bodd her siden ca. år 1500, og øya ble oppdaget av europeerne i 1822, da det amerikanske skipet «Good Hope» fikk øye på den. Kapteinen (Captain Patrickson) kalte øya Humphrey Island.
Flyselskapet Air Rarotonga flyr hit ukentlig fra Rarotonga, via Aitutaki. Hver ankomst blir behørig ønsket velkommen av de lokale på øya. Turen tar ca. 3 timer og 40 minutter.
I 1998 ble Manihiki truffet av en syklon, og mange av husene er ennå ikke bygd opp igjen.
Georg Schnéevoigt
Georg Lennart Schnéevoigt (født 8. november 1872 i Viborg, Finland (nå en del av Russland), død 28. november 1947 Malmö, Sverige) var en finsk dirigent og cellist. Han spilte cello i flere orkester rundt i Europa, og ble etterhvert også dirigent i orkestre som Münchner Philharmoniker, Stockholms Filharmoniska orkester og Helsingfors Filharmoniska orkester.
I 1919 ble han den første dirigenten i det nystartede Filharmonisk Selskaps Orkester, senere kjent som Oslo-Filharmonien. Dirigentrollen delte han med Ignaz Neumark og Johan Halvorsen fram til 1921.
Hospitalsgata
Hospitalsgata finnes flere steder i Norge:
Langesundsfjorden Kystlag
Langesundsfjorden kystlag er en interesseforening i Langesund. Foreningen har over 100 medlemmer (2009) og ble opprettet i 2002. Kystlaget driver Langøytangen fyr med blant annet overnattingstilbud, og Norges eldste redningsskøyte, RS «Langesund». Redningsskøyten drives av kystlaget for en gruppe eiere. I begynnelsen av september arrangerer laget hvert år Kystkulturuka.
Ksudatsj
På toppen av vulkanen ligger to kalderaer oppå hverandre. To innsjøer, Balsjoje og Kraternoje, ligger i disse kalderaene, og disse, samt varmekilder og den omliggende villmarken, gjør Ksudatsj til et populært turområde. Ksudatsj ligger såpass fjernt fra folk at nye utbrudd ikke umiddelbart skal være noen trussel for mennesker i området.
Fantomet 1980
Fantomet 1980 Det ble utgitt tjueseks nummer av Fantomet i Norge i 1980.
Valerij Kirijenko
Valerij Viktorovitsj Kirijenko (russisk: Валерий Викторович Кириенко; født 13. februar 1965 i Murmansk), er en russisk tidligere skiskytter som deltok i de olympiske vinterleker 1992 i Albertville og 1994 i Lillehammer.
Kirijenko vant en olympisk sølvmedalje i skiskyting under vinter-OL 1992 i Albertville. Han var med på stafettlaget til Samveldet av uavhengige stater som kom på andreplass på 4 x 7,5 km stafett for menn, bak Tyskland. De andre på laget var Valerij Medvedtsev, Aleksandr Popov og Sergej Tsjepikov.
To år senere, under vinter-OL 1994 i Lillehammer vant han en ny sølvmedalje i stafett. Han var med på det russiske laget som ble nummer to bak Tyskland. De tre andre på laget var Vladimir Dratsjov, Sergej Tarasov og Sergej Tsjepikov.
Skjoldkjertelkreft
Skjoldbruskkjertelkreft utgjør flere typer og undergrupper med ulike kjennetegn og behov for behandling. Rundt 75 prosent av tilfellene rammer kvinner, og sykdommen er mest utbredt i de tre nordligste fylkene.
Ofte skyldes sykdommen miljøpåvirkning som røntgen- eller radioaktiv stråling. For mye eller lite jod i kosten kan også medføre økt risiko.
Skjoldbruskkjertelen produserer flere hormoner. De to viktigste er tyroksin (T4) og trijodtyronin (T3). Disse hormonene inneholder grunnstoffet jod, og regulerer kroppens stoffskifte.
Det finnes to hovedgrupper av kreft i skjoldbruskkjertelen: differensierte typer og udifferensierte typer. De differensierte svulsttypene vokser vanligvis langsomt. De udifferensierte svulsttypene er sjeldnere, men kan vokse mer aggressivt. Denne kreftformen sees ofte i høyere aldersgrupper. Svulstene vokser hurtig, og sprer seg til nærliggende og fjerntliggende organer tidlig i forløpet, spesielt til lunger, hjerne og skjelett.
Omfang
Knapt 200 mennesker rammes hvert år av skjoldbruskkjertelkreft. Rundt 3000 personer lever med denne kreftdiagnosen. Hyppigheten av skjoldbruskkjertelkreft har økt de siste 20 årene, men de aller siste årene har hyppigheten igjen falt. De fleste tilfeller av skjoldbruskkjertelkreft sees hos mennesker over 40 år. Hos kvinner mellom 15-29 år utgjør denne krefttypen 10 prosent av samtlige krefttilfeller, kreft hos denne gruppen sees ellers sjelden.
Postmann Pat
Postmann Pat (eng: Postman Pat) er en britisk animert (stop-motion) TV-serie for barn som har gått flere perioder på BBC siden 1981. Serien handler om den engelske postmannen Pat. Han bor og leverer post til innbyggerne i den lille landsbyen Greendale. Samtidig forsøker han å hjelpe dem når det trengs, og det er slik hans eventyr alltid begynner. Han har alltid med seg sin svarte og hvite katt, som heter Miss. Serien ble skapt av John Cunliffe. Animasjonsserien er regissert av Ivor Wood.
Handling
Pat er postmann og bor i Grøndal (Greendale), der han kjører rundt i sin røde postbil og leverer post til innbyggerne. Han prøver også alltid å hjelpe dem med problemene deres, og det er slik hans eventyr alltid begynner. Hans svarte og hvite katt Miss (også kalt Jess, og tidligere kalt Mons ) følger nesten alltid med ham.
Norske versjoner
I Norge hadde Postmann Pat premiere 13. oktober 1982 på NRK. Da de første sesongene av serien ble tilpasset norske seere, leste skuespilleren Sverre Anker Ousdal inn fortellerstemmen. Den nyeste serien er dubbet på norsk.
Spill
Postmann Pat har hovedrollen i tre Amiga-spill. Det første kom ut i 1989 i sjangeren plattform og het Postmann Pat. Det andre spillet i serien var også et plattformspill og het Postmann Pat 2. Det tredje spillet var dog mer i arkadesjangeren; det kom ut i 1992 og het Postmann Pat 3.
Spiserørskreft
Spiserørskreft er en relativt sjelden kreftform. Hyppigheten øker med alderen, og røyking og høyt alkoholforbruk øker risikoen for denne sykdommen. Forskning har også vist at varm drikke kan øke kreftfaren.
Spiserøret er et cirka 25 centimeter langt elastisk rør. Det begynner i bunnen av svelget, går i gjennom brystkassen, passerer mellomgulvet og fortsetter ned til mavesekken. Spiserørets funksjon er å føre maten fra svelget og ned til magesekken.
Eyðun Elttør
Eyðun Elttør (født 23. mars 1941 i Klaksvík) er en tidligere, færøysk politiker (Sj.). Han var Færøyenes olje- og miljøvernminister i Anfinn Kallsbergs første og andre regjering fra 1998 til 2004.
Han var et politisk ubeskrevet blad da han tiltrådte som minister i 1998. Myndighetene øynet muligheten for olje- og gassforekomster på færøysk sokkel, men i ettertid har ingen funn vist seg å være drivverdige. Et høydepunkt i Elttørs ministerperiode var delelinjeavtalen mellom Færøyene og Storbritannia i 1999. Ved regjeringens avgang i 2004 ble Olje- og miljøverndepartementets oppgaver fordelt mellom Innenriksdepartementet og et nytt oljedirektorat.
Ulf Johansson
Ulf Johansson (født 26. mai 1967) er en svensk tidligere skiskytter som deltok i de olympiske vinterleker 1992 i Albertville og 1994 i Lillehammer.
Johansson vant en olympisk bronsemedalje i skiskyting under Vinter-OL 1992 i Albertville. Han var med på det svenske stafettlaget som kom på tredjeplass på 4 x 7,5 km stafett for menn, bak Tyskland og Russland. De andre på laget var Mikael Löfgren, Tord Wiksten og Leif Andersson
Christian Blinkenberg
Christian Blinkenberg (født 1863, død 1948) var en dansk arkeolog, som sammen med Karl Frederik Kinch fant den Lindiske Tempelkrønike.
Deler av den Lindiske Tempelkrønike finnes nå på Det danske Nationalmuseets Antikksamling i København.
Eksterne lenker
Lindos
Jan B. Jansen
Jan Birger Jansen (født 25. september 1898 i Horten, død 24. november 1984 i Oslo) var en prisbelønt norsk anatom og hjerneforsker.
Etter examen artium i hjembyen 1917 og cand.med. fra Det Kongelige Frederiks Universitet 1924 ble Jansen rekruttert til Anatomisk institutt ved Universitetet i Oslo av professor Kristian Emil Schreiner. Da han i 1925 ble ansatt som prosektor ved instituttet, videreførte han de nevroanatomiske studiene til professor Gustav Adolph Guldberg.
Under studieopphold i Chicago, ved et av tidas mest avanserte anatomiske laboratorier, lærte han seg moderne nevrohistologi. Oppholdet i Chicago og videre studier i Nederland og Tyskland inspirerte han til å begynne arbeidet med å opprette et nevrofysiologisk laboratorium da han kom tilbake til Oslo i 1929. Det såkalte hjernelaboratoriet ved Anatomisk institutt sto ferdig i 1939, delvis finansiert av Rockefeller Foundation i USA. Han var professor der 1945-66, etterfulgt av Fred Walberg. Gjennom rekruttering av dyktige, yngre forskere sørget Jansen for at hjernelaboratoriet ved Anatomisk institutt gjennom flere tiår var et av de ledende i verden på sitt felt. Sammen med sin elev Alf Brodal regnes han som grunnleggeren av det som internasjonalt skulle bli kjent som Osloskolen i nevroanatomi.
Hans sønn Jan K. S. Jansen (1931–2011) ble også prisbelønt fysiolog.
Magekreft
Magekreft er kreft i magesekken. I 2005 fikk 515 kvinner og menn i Norge kreft i magesekken. Flere menn enn kvinner blir rammet. (Kreftregisteret 2005)
Årsaker
Det er fortsatt ikke dokumentert sikre årsaker til utvikling av kreft i magesekken. Trolig er kostholdet den viktigste årsaken. Man regner med at et høyt forbruk av saltet og/eller røkt mat, både kjøtt og fisk, og et samtidig lavt inntak av A og C vitamin kan øke risikoen for kreft i magesekken. Gjentatte infeksjoner med bakterien Helicobacter pylori ser ut til å påvirke utvikling av magesekkreft. I tillegg er røyking en disponerende faktor.
Tidligere magesår med påfølgende operasjon (reseksjon) kan være en risikofaktor for kreftutvikling flere år etter inngrepet. Nitrosaminer, som kan dannes fra det kjemiske stoffet nitrat i matvarer og drikkevann, er også med på øke risikoen for denne type kreft.
Symptomer
Symptomer på kreft i magesekken varierer noe avhengig av hvor i magesekken kreftsvulsten er lokalisert. Forøvrig kan pasienten være symptomfri i tidlige stadier.
De vanligste symptomer er:
Noen kan ha smerter, kvalme og kaste opp etter måltider. Mange av disse symptomene sees også ved andre sykdommer.
Forekomst
Inntil 1988 var kreft i magesekken den hyppigste årsak til kreftdødsfall på verdensbasis. De siste 50 årene har det i hele den vestlige verden vært en jevn reduksjon av både dødsfall og forekomst av kreftsvulster i magesekken.
Behandling
Kirurgi er den vanligste behandlingsform for kreft i magesekken. For håp om varig helbredelse av magesekkreft må denne kunne opereres slik at det ikke er gjenværende svulstvev etter inngrepet. Det er ulike måter å operere magesekkreft på avhengig av hvor svulsten er lokalisert. Man kan operere bort bare svulsten eller fjerne hele magesekken.
Etter operasjonen, hvor deler, eller hele magesekken er fjernet, er det påkrevet å endre spisevaner til mindre og hyppigere måltider. Pasienten skal ha B12-injeksjoner (B-vitamin) hver 3. mnd og ha daglig tilskudd av jern. Noen vil ha behov for tilskudd av pankreas enzymer som hjelper til med nedbrytning av maten i tarmen. Dersom milten blir fjernet, vil pasienten være mer utsatt for å få infeksjoner. Dette vil bli fulgt opp med vaksine noen uker etter operasjonen, samt kontroller for å måle antistoffnivået i forhold til eventuelt behov for flere vaksiner.
Cellegift alene har begrenset effekt på kreft i magesekken. Derimot kan cellegift behandling i forkant av operasjon øke sjansen for gode resultat der svulsten i utgangspunktet ikke lar seg operere. Målet er å få svulsten til å skrumpe slik at operasjon likevel er mulig.
Strålebehandling gis ikke mot magesekken fordi den først er effektiv mot sykdommen ved så høy stråledose at pasienten ikke ville tåle behandlingen på grunn av bivirkninger. Strålebehandling kan gis som smertebehandling ved eks. spredning til skjelettet.
Bergfrue
Bergfrue er en flerårig urt i sildrefamilien. Den er den mest imponerende av sildreartene i Norge og kan ikke forveksles med andre planter.
Den er flerårig, men bladrosetten med blomsterstengelen dør etter frøsettingen. Siderosettene kan overleve. Blomstene er hvite og sitter i en blomsterstand med vanligvis 50 til 200 blomster. I særskilte tilfeller kan den ha over tusen enkeltblomster. Bladene er vintergrønne og omvendt eggforma. Planten vokser i bratte, fuktige klippevegger på kalkrik berggrunn.
Bergfrue ble kåret til Norges nasjonalblomst på en internasjonal botanisk kongress i Amsterdam i 1935. Den er også Møre og Romsdals fylkesblomst. Valle i Setesdal har også denne som sin kommuneblomst.
Synergisme (teologi)
Synergisme, teologisk, sikter til et samarbeid (fra gresk: syn – sammen, erg – å arbeide). I denne teksten er det brukt om samarbeid i forbindelse med frelsen.
Innen kalvinismen blir synergisme brukt for å beskrive den arminianske læren om frelsen, selv om flere arminianere ikke vil være enig i denne karakteristikken. I henhold til kalvinismen er synergisme en beskrivelse av at Gud og mennesket samarbeider om frelsen, eller nærmere bestemt om gjenfødelsen.
Den kalvinske tenkeren John Hendryx sier det på denne måten: Synergisme er «...læren om at det er to effektive krefter som tar del i gjenfødelsen, nemlig den menneskelige vilje og Den helligånd, og på den måten samarbeider. Utgangspunktet for denne læren er at sjelen ikke er helt fortapt i syndefallet og har ikke tapt all sin hellighet, eller mistet sin kraft til å sørge for seg selv.»
Med andre ord: Gud har gjort sin del, og mennesket må gjøre sin del.
Østre gravlund
Østre gravlund, Tvetenveien 7, ligger mellom Helsfyr, Teisen og Bryn i Oslo over et areal på 124 dekar. Gravlunden ble innviet i 1895 etter at kommunen overtok Helsfyr gård i 1892 og gravlunden er anlagt på dennes jorder. Gravlunden er utvidet flere ganger, særlig på 1920- og 1930-tallet. Hovedankomst er fra Tvetenveien, men det er også en port i gjerdet fra Østensjøveien og tre fra Strømsveien.
I 1894 ble det oppført et lite kapell, ved en ombygging ble det bygget på et hvelvet tak og en apsis og i 1946 ble fondveggen dekortert med fresker av Herman Willoch. Kapellet ble revet i 1961, men klokketårnet ble stående. Samme år ble Østre krematorium innviet med to kapeller. Store kapell har dekorasjoner av Sigurd Winge og Lille kapell har mosaikk av Kåre Jonsborg. Krematoriet opphørte i 2009.
Det er etablert en minnelund sentralt på gravplassen. Ved inngangen henger en plate i treramme med følgende tekst: «Minnelunden er et gravfelt der den enkelte grav er uuten minnesmerke. Fang et minne - kjenn et savn, hver for oss har sorgen navn». Bronsestatuen, «Liggende kvinne», av den tyske arkitekten og billedhuggeren Ulfert Janssen står i minnelundens nordøstre hjørne. På minnelundens vestre side er det opprettet en barneminnelund.
I 1912 ble 11 dekar skilt ut som gravplass for Det mosaiske trossamfunn i gravlundens sørøstre del.
Fotballbane
Fotballmål
Et fotballmål står i hver ende av en fotballbane og er 244 cm høyt og 732 cm bredt. Målet med fotball er å få ballen i motstanderens mål, da har hele ballen krysset mållinjen. Et fotballmål består av en horisontal stang plassert på to vertikale og har gjerne et nett for å fange ballen.